
చెన్నై: అన్నాడీఎంకేలో ఆధిపత్య పోరుకు చెక్ పెట్టేందుకు వీలుగా ఆ పార్టీ నేతలు కొత్తకొత్త ఎత్తులు వేస్తున్నారు. సమస్యను శాంతియుతంగా పరిష్కరించుకునేందుకు తమకుతోచిన విధంగా వ్యూహాలు రచిస్తున్నారు. ఇందులో భాగంగా ప్రస్తుత సంక్షోభానికి చరమగీతం పాడేందుకు సరికొత్త అంశాన్ని తెరపైకి తెచ్చారు. ఇందులో భాగంగా, ముఖ్యమంత్రి అభ్యర్థిగా దేవర్ వర్గానికి చెందిన శశికళ, పన్నీర్సెల్వం కాకుండా గౌండర్ వర్గానికి చెందిన నేతలు ఎన్నుకోవాలని భావిస్తున్నారు. ఈ విషయం తెలుసుకున్న ఐదుగురు మంత్రులతో పాటు.. 28 మంది వన్నియర్ వర్గానికి చెందిన ఎమ్మెల్యేలు తీవ్ర అభ్యంతరం వ్యక్త చేసినట్టు సమాచారం. పైగా, తమ మాటను ధిక్కరించి గౌండర్ వర్గానికి ముఖ్యమంత్రి పదవిని కేటాయిస్తే.. తాము పన్నీర్ సెల్వంకు జై కొట్టాలని వారు తెగేసి చెప్పినట్టు వినికిడి. ప్రస్తుతం శశికళ ముఖ్యమంత్రి పదవిని చేపట్టేందుకు పలువురు అన్నాడీఎంకే ఎమ్మెల్యేలు, ఎంపీలు, కార్యకర్తలతో పాటు.. రాష్ట్ర ప్రజలు తీవ్రంగా వ్యతిరేకిస్తున్న విషయం తెల్సిందే. అదేసమయంలో పన్నీర్సెల్వంకు జైకొట్టేవారి సంఖ్య నానాటికీ పెరిగిపోతోంది.అన్నాడీఎంకే ప్రధాన కార్యదర్శిగా కొనసాగుతున్న శశికళ.. తాను ముఖ్యమంత్రి పదవిని చేపట్టేందుకు పరిస్థితులు అనుకూలించకపోవడంతో తీవ్ర అసంతృప్తితో రగిలిపోతున్నట్టు సమాచారం. ముఖ్యంగా నిన్నామొన్నటివరకు నమ్మినబంటుగా ఉన్న ముఖ్యమంత్రి పన్నీర్సెల్వం తిరుగుబాటు బావుటా ఎగురవేయడాన్ని ఆమె ఏమాత్రం జీర్ణించుకోలేక పోతున్నారు.అదేసమయంలో ప్రభుత్వ ఏర్పాటుకు తనను ఆహ్వానించాలని కోరుతూ గవర్నర్ను శశికళ కలిశారు. ఆ సమయంలో ఆమె తన వెంట దినకరనతో పాటు.. గౌండర్ వర్గానికి చెందిన వారిని మాత్రమే తీసుకెళ్ళారు. ఇది వన్నియర్ వర్గానికి చెందిన ప్రజాప్రతినిధుల్లో తీవ్ర ఆగ్రహం తెప్పించింది. అప్పటినుంచి వారు శశికళతో ముభావంగా ఉన్నారు. వీరిని బుజ్జగించేందుకు శశికళ వరుసగా కూవత్తూరు రిసార్టుకు వెళుతున్నారట.

chennai: annadienkelo aadhipatya poruku chec pettenduku veelugaa aa party nethalu kottakotta ettulu vestunnaru. samasyanu saantiyutamgaa parishkarinchukunenduka tamakuthochina vidhamgaa vyuhalu rachistunnaaru. indulo bhagamga prastuta sankshobhaaniki charamageetam paadenduku sarikotta amsaanni terapaiki tecchaaru. indulo bhagamga, mukhyamantri abhyardhigaa devar vargaaniki chendina sasikala, pannirselvam kakunda gounder vargaaniki chendina nethalu ennukovaalani bhaavistunnaaru. ee vishayam telusukunna aiduguru mantrulatho paatu.. 28 mandi vannier vargaaniki chendina emmelyelu teevra abhyantaram vyakta chesinattu samacharam. paiga, tama maatanu dhikkarinchi gounder vargaaniki mukhyamantri padavini ketayiste.. taamu pannir selvanku jai kottaalani vaaru tegesi cheppinattu vinikidi. prastutam sasikala mukhyamantri padavini chepattenduku paluvuru annadienke emmelyelu, empeelu, kaaryakartalato paatu.. rashtra prajalu teevramgaa vyatirekistunna vishayam telsinde. adesamayamlo panneerselvanku jaikottevaari sankhya naanaatikii perigipotondi.annadienke pradhaana kaaryadarsigaa konasaagutunna sasikala.. taanu mukhyamantri padavini chepattenduku paristhitulu anukulinchakapovadamto teevra asantruptito ragilipotunnattu samacharam. mukhyamgaa ninnaamonnativaraku namminabantugaa unna mukhyamantri pannirselvam tirugubaatu bavuta eguraveyadaanni aame ematram jeerninchukoleka potunnaru.adesamayamlo prabhutva erpaatuku tananu aahvaaninchaalani korutu gavarnarnu sasikala kalisaru. aa samayamlo aame tana venta dinakaranatho paatu.. gounder vargaaniki chendina vaarini matrame teesukellaaru. idhi vannier vargaaniki chendina prajaapratinidhullo teevra aagraham teppinchindi. appatinunchi vaaru sasikalato mubhaavamgaa unnaaru. veerini bujjaginchenduku sasikala varusagaa kuuvatturu resaartuku velutunnaarata.